CELEX: 62014CN0541
Language: et
Date: 2014-11-26 00:00:00
Title: Kohtuasi C-541/14 P: Royal Scandinavian Casino Århus I/S  26. novembril 2014 esitatud apellatsioonkaebus Üldkohtu 26. septembri 2014 . aasta otsuse peale kohtuasjas T-615/11: Royal Scandinavian Casino Århus I/S  versus Euroopa Komisjon

2.2.2015   
            
            
               ET
            
            
               Euroopa Liidu Teataja
            
            
               C 34/16
            
         Royal Scandinavian Casino Århus I/S 26. novembril 2014 esitatud apellatsioonkaebus Üldkohtu 26. septembri 2014. aasta otsuse peale kohtuasjas T-615/11: Royal Scandinavian Casino Århus I/S versus Euroopa Komisjon
   (Kohtuasi C-541/14 P)
   (2015/C 034/18)
   Kohtumenetluse keel: taani
   
      Pooled
   
   
      Apellant: Royal Scandinavian Casino Århus I/S (esindajad: advokaadid B. Jacobi ja P. Vesterdorf)
   
      Teised menetlusosalised: Euroopa Komisjon, Taani Kuningriik, Malta Vabariik, Betfair Group plc, Betfair International Ltd, European Gaming and Betting Association (EGBA)
   
      Apellandi nõuded
   
   
               —
            
            
               tühistada Üldkohtu 26. septembri 2014. aasta otsus kohtuasjas T-615/11: Royal Scandinavian Casino Århus, mis käsitleb meedet C 35/10 (ex N 302/10), mida Taani kavatseb rakendada interneti hasartmängude maksustamise kujul Taani hasartmängumaksuseaduse kohaselt, ja mille kohaselt ei ole apellandil õigust hagi esitada;
            
         
               —
            
            
               jätta Euroopa Komisjoni kohtukulud tema enda kanda ja mõista talt välja apellandi kohtukulud, ning jätta menetlusse astuja kohtukulud Üldkohtus ja Euroopa Kohtus tema enda kanda.
            
         
      Väited ja peamised argumendid
   
   
               1.
            
            
               Apellant väidab, et Üldkohus eksis, kui ta leidis, et apellandil ei ole õigust hagi esitada, kuna ta vastab Euroopa Liidu toimimise lepingu artiklis 263 nimetatud kriteeriumidele, mis on ette nähtud Euroopa Komisjoni vastu hagi esitamisele.
            
         
               2.
            
            
               Apellant väidab veel, et 26. septembri 2014. aasta otsuses kohtuasjas T-615/11: Royal Scandinavian Casino Århus rikkus Üldkohus õigusnormi, mis kahjustas apellandi huvisid järgmiselt:
               
                           a)
                        
                        
                           kuna Üldkohus leidis punktis 43, viidates tõendite puudumisele, et apellant ei olnud tõendanud, milline mõju oleks riigiabil olnud apellandi finantsolukorrale;
                        
                     
                           b)
                        
                        
                           kuna Üldkohus leidis punktis 44, et seega ei ole apellant tõendanud, et riigiabi võib tema olukorda asjaomasel turul oluliselt kahjustada ja et seetõttu ei saa seda käsitada nii, et see puudub teda isiklikult;
                        
                     
                           c)
                        
                        
                           kuna Üldkohus leidis punktis 42, et vaidlustatud otsus ei puuduta apellanti isiklikult, kuigi apellandi kasiino kuulub nende traditsiooniliste kasiinode hulka, mis suleti;
                        
                     
                           d)
                        
                        
                           kuna Üldkohus leidis punktis 52, et apellandi hagi ei vastanud ELTL artikli 263 neljanda lõigu viimases osas nimetatud vastuvõetavuse tingimustele; ja
                        
                     
                           e)
                        
                        
                           kuna Üldkohus leidis punktis 53, et hagi tuleb jätta rahuldamata seetõttu, et apellandil ei ole õigust hagi esitada.
                        
                     
         
               3.
            
            
               Apellant väidab, et vaidlustatud otsus puudutab tema kasiinot isiklikult, kuna:
               
                           —
                        
                        
                           apellant esitas kõnealuse riigiabi, mis seisnes internetikasiinodele märkimisväärselt madalama maksumäära kohaldamises, kohta kaebuse komisjonile, osales aktiivselt nii esialgses uurimismenetluses kui ka ametlikus uurimismenetluses ja nimetatud riigiabi mõjutas tema kasiinot oluliselt;
                        
                     
                           —
                        
                        
                           apellandi majandustegevus hõlmab väikest arvu abimeetmest mõjutatud traditsioonilisi kasiinosid, mis eristuvad nii õiguslikult kui ka faktiliselt kõigist muudest Taanis asuvatest ettevõtetest; ja
                        
                     
                           —
                        
                        
                           vaidlustatud komisjoni otsus, millega kiidetakse heaks Taani riigi rakendatud abimeede, mis seisnes internetikasiinodele märkimisväärselt madalama maksumäära kohaldamises, ei ole üldkohaldatav akt, mis sisaldab rakendusmeetmeid, vähemalt mitte apellandi suhtes.